**Հ Ի Մ Ն Ա Վ Ո Ր ՈՒ Մ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2021 ԹՎԱԿԱՆԻ ԱՊՐԻԼԻ 15-Ի N592-Ա ՈՐՈՇՄԱՆ ՄԵՋ ՓՈՓՈԽՈՒԹՅՈՒՆ**

**ԿԱՏԱՐԵԼՈՒ ՄԱՍԻՆ**

**ՀՀ կառավարության որոշման նախագծի**

ՀՀ կառավարության 2021թ. ապրիլի 15-ի N592-Ա որոշմամբ սահմանվել է, որ  Հայաստանի Հանրապետությունում կորոնավիրուսային վարակի (COVID-19) կանխարգելման, վերահսկման և այլ համալիր միջոցառումների շրջանակներում Հայաստանի Հանրապետության կողմից պետական սեփականություն հանդիսացող միջոցների հաշվին որոշակի սուբյեկտներից ձեռք բերված և Հայաստանի երիտասարդական հիմնադրամին սեփականության իրավունքով պատկանող՝ ՀՀ Կոտայքի մարզի, Ծաղկաձոր քաղաքի գլխավոր մարզահամալիր 3-րդ մասնաշենք հասցեում գտնվող շենքում տեղադրված նյութերը, սարքավորումները և աշխատանքները համաձայն նշված որոշման հավելվածի պետք է նվիրել Հայաստանի երիտասարդական հիմնադրամին, որի կատարումն ապահովելու նպատակով որոշմամբ սահմանվել է նաև, որ որոշումն ուժի մեջ մտնելուց հետո մեկամսյա ժամկետում ՀՀ տարածքային կառավարման և ենթակառուցվածքների նախարարության Պետական գույքի կառավարման կոմիտեի նախագահը Հայաստանի երիտասարդական հիմնադրամի նախագահի հետ պետք է կնքի նվիրատվության պայմանագիր և ապահովի դրանց հանձնման-ընդունման աշխատանքների կատարումը:

Նշված որոշման ընդունումից հետո պարզվել է, որ Երևան քաղաքի առաջին ատյանի ընդհանուր իրավասության դատարանի կողմից դեռևս 20.03.2020թ. ընդունվել է Հայաստանի երիտասարդական հիմնադրամը լուծարելու վերաբերյալ վճիռ, որը մտել է օրինական ուժի մեջ։

Նշվածով պայմանավորված իրականացվել են ՀՀ կառավարության 2021թ. ապրիլի 15-ի N592-Ա որոշմամբ սահմանված պահանջների կատարման վերաբերյալ քննարկումներ, որի արդյունքում բաց է թողնվել որոշմամբ սահմանված պայմանագրի կնքման համար նախատեսված մեկամսյա ժամկետը։

Հաշվի առնելով, որ շենքում նյութերը և սարքավորումները տեղադրելիս չի նախատեսվել դրանք հետ վերցնել կամ ապամոնտաժել՝ կորոնավիրուսային հիվանդների մեկուսացման վայրի օգտագործելու անհրաժեշտությունը վերանալուց հետո, բացի այդ տեղադրված նյութերի և սարքավորումների մի մասը հնարավոր չէ հետ վերցնել կամ ապամոնտաժել, քանի որ դրանք կդառնան հետագա օգտագործման համար ոչ պիտանի, ուստի անհրաժեշտություն է առաջանում այնուամենայնիվ դրանք թողնել Հայաստանի երիտասարդական հիմնադրամին դեռևս սեփականության իրավունքով պատկանող ՀՀ Կոտայքի մարզի, Ծաղկաձոր քաղաքի գլխավոր մարզահամալիր 3-րդ մասնաշենքում։

«Հայաստանի Հանրապետության կառավարության 2021 թվականի ապրիլի 15-ի N592-Ա որոշման մեջ փոփոխություն կատարելու մասին» ՀՀ կառավարության որոշման նախագծով առաջարկվում է Հայաստանի Հանրապետության 2021 թվականի ապրիլի 15-ի «Գույք նվիրելու մասին» N592-Ա որոշման 2-րդ կետում «մեկամսյա» բառը փոխարինել «տասնմեկամսյա» բառով, որը հնարավորություն կտա ապահովել որոշման կատարման պահանջը։

**«Կապը ռազմավարական փաստաթղթերի հետ. Հայաստանի վերափոխման ռազմավարություն 2050, Կառավարության 2021-2026թթ. ծրագիր, ոլորտային և/կամ այլ ռազմավարություններ». Որոշման նախագիծը չի բխում համապատասխան ռազմավարական փաստաթղթերից։**

 **«Հայաստանի Հանրապետության կառավարության 2021 թվականի ապրիլի 15-ի N592-Ա որոշման մեջ փոփոխություն կատարելու մասին»** Հայաստանի Հանրապետության կառավարության որոշման նախագծի ընդունումը Հայաստանի Հանրապետության պետական բյուջեում ծախսերի և եկամուտների էական ավելացում կամ նվազեցում չի առաջացնի: